
ОБЩИНА БЕЛЕНЕ,  ОБЛАСТ ПЛЕВЕН
ДО

ОБЩИНСКИ СЪВЕТ

ГР. БЕЛЕНЕ

ПРЕДЛОЖЕНИЕ

от МИЛЕН ПАВЛОВ ДУЛЕВ – КМЕТ НА ОБЩИНА БЕЛЕНЕ

ОТНОСНО: Кандидатстване на Община Белене по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г. с проектно предложение „Основен ремонт на ул. „Марица“ от ОТ 57 до ОТ 331 – етап 1, ул. „Хисарлъка“ от ОТ 623 до ОТ 601 – етап 1, ул. „Хан Аспарух“ ОТ 449 до ОТ 442 – етап 1, ул. „Стефан Караджа“ от ОТ 427-585-587-588 – етап 1 и ул. „Филип Станиславов“ от ОТ 488а до ОТ 499б – етап 1 в град Белене, Община Белене“ 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Белене има намерение да кандидатства, съгласно отворения период на прием на проектни предложения за подпомагане с начална дата 02.05.2025 г. и крайна дата 04.07.2025 г. по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г. с проектно предложение „Основен ремонт на ул. „Марица“ от ОТ 57 до ОТ 331 – етап 1, ул. „Хисарлъка“ от ОТ 623 до ОТ 601 – етап 1, ул. „Хан Аспарух“ ОТ 449 до ОТ 442 – етап 1, ул. „Стефан Караджа“ от ОТ 427-585-587-588 – етап 1 и ул. „Филип Станиславов“ от ОТ 488а до ОТ 499б – етап 1 в град Белене, Община Белене“. 

Цели на интервенцията:
•
Насърчаване на социалното приобщаване, намаляването на бедността и икономическото развитие в селските райони.

•
Подобряване на транспортната свързаност и достъпност, както между населените места на териториите на селските райони, така и между селата и градовете.

•
Увеличаване на дела на обществените сгради в селските райони, които да отговарят на минималните изисквания за енергийна ефективност.

•
Подобряване на компрометираната и силно амортизирана водопроводна мрежа в селските райони.

•
Създаване на оптимална жизнена среда в селските райони чрез подобряване на уличната мрежа, и подобряване на свързаността на жилищни и промишлени зони с пътната артерия.

•
Повишаване качеството на живот и запазване на културната идентичност, облик и традиции в селските райони.

•
Осигуряване на добра социална среда за живот в селските общини в страната, чрез подобряване и облагородяване на публичните пространства за спорт и отдих.

•
Създаване на необходими условия за пълноценно обучение чрез подобряване състоянието на общинската образователна инфраструктура.
Максималният размер на безвъзмездната финансова помощ за всеки кандидат-община е определен в съответствие с одобрената от Комитета по наблюдение Методика, изготвена съобразно обективни и недискриминационни критерии, базирани на официални за страната статистически данни. Всяка община от селски район ще разполага с гарантиран бюджет по интервенцията, като целта е подпомагането да бъде ефективно насочено спрямо приоритетите и нуждите, заложени в плана за развитие на съответната община. 
Съгласно приложение № 3 към условията за кандидатстване „Бюджети, съгласно Методика за определяне на гарантирани бюджети да общините в обхвата на дефиницията за селски райони“ максималния гарантиран бюджет за Община Белене по интервенцията е 2 085 266,30 евро/4 078 363,82 лева.
Във връзка с изискванията в Условията за кандидатстване по интервенцията, предлагам Общинският съвет да вземе следното 
РЕШЕНИЕ:

На основание чл. 21, ал. 1, т. 23 от Закона за местното самоуправление и местната администрация и чл. 60, ал. 1 от Административно процесуалния кодекс, Общински съвет – Белене:
1. Дава съгласие Община Белене да кандидатства с проектно предложение „Основен ремонт на ул. „Основен ремонт на ул. „Марица“ от ОТ 57 до ОТ 331 – етап 1, ул. „Хисарлъка“ от ОТ 623 до ОТ 601 – етап 1, ул. „Хан Аспарух“ ОТ 449 до ОТ 442 – етап 1, ул. „Стефан Караджа“ от ОТ 427-585-587-588 – етап 1 и ул. „Филип Станиславов“ от ОТ 488а до ОТ 499б – етап 1 в град Белене, Община Белене“ по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г.
2. Потвърждава, че дейностите, включени в проекта, съответстват на приоритетите на Плана за интегрирано развитие на Община Белене за периода 2021-2027 г.
3. Допуска предварително изпълнение на решението на основание чл. 60 , ал. 1 от АПК.
4. Възлага на Кмета на община Белене да предприеме всички последващи действия за  подготовка на всички необходими документи и подаване на проектното предложение.
Мотиви: Обявената крайна дата за кандидатстване с проектното предложение е 04.07.2025 г. В случай, че същото не бъде внесено в посечения по – горе срок, ще последва значителна и трудно поправима вреда за местната общност, която ще погуби този вече целево предвиден и значителен финансов ресурс, с който би могъл да се реализира основния ремонт на улиците, предмет на интервенцията. Предвиденото по проекта подобряване на част от общинската улична мрежа е от особено важен обществен интерес, тъй като ще възстанови компрометирани улични участъци, с което ще се подобри транспортната свързаност и достъпност в населеното място и жизнената среда, като цяло без за това да се използват общински средства. С оглед приоритетната нужда от реализирането на конкретното проектно предложение и предвидения значителен ресурс, който ще бъде предоставен безвъзмездно на община Белене и който същата не е в състояние да отдели от собствения си ограничен бюджет, е необходимо да се допусне предварително изпълнение на решението на общинския съвет. Това ще даде възможност за своевременно подаване на проектното предложение от община Белене и осигуряване на изпълнението му в полза на местната общност.  

